**ΑΝΑΚΟΙΝΩΣΗ - ΕΝΗΜΕΡΩΣΗ 17.10.2019**

**ΔΙΕΚΔΙΚΗΣΗ ΟΜΑΔΙΚΟΥ ΑΣΦΑΛΙΣΤΙΚΟΥ ΣΥΜΒΟΛΑΙΟΥ**

**ΑΣΠΙΣ ΠΡΟΝΟΙΑ ΑΕΓΑ ΑΡ. 50670**

**ΣΥΖΗΤΗΣΗ ΕΦΕΣΗΣ**

Στις 8 Οκτωβρίου συζητήθηκε η Έφεση των συναδέλφων και η ενισχυτική αυτής Πρόσθετη Παρέμβαση του Συλλόγου μας κατά της πρωτόδικης εκδοθείσας απόφασης. Κατά τη συζήτηση το Εφετείο και με τις προτάσεις που κατατέθηκαν αναδείχτηκε σε όλη της την έκταση η εμπεριστατωμένη επιχειρηματολογία της πλευράς μας, το εύρος της οποίας κυμάνθηκε από τις διατάξεις περί μεταβιβάσεως τραπεζικών λογαριασμών και καταθέσεων έως την διαδοχή στα εργασιακά δικαιώματα, σύμφωνα με την ελληνική και ευρωπαϊκή νομοθεσία. Είμαστε συνεπώς αισιόδοξοι ότι αναδείχτηκαν πέρα από κάθε αμφιβολία τα ουσιαστικά και νομικά σφάλματα της πρωτόδικης απόφασης που εκδόθηκε, η οποία θεωρούμε ότι κατόπιν αυτών θα πρέπει να ανατραπεί με απόφαση που εκτιμούμε πώς θα εκδοθεί σε χρονικό διάστημα από 6 έως 12 μήνες, ώστε τελικώς να επέλθει, μετά από σχεδόν μία δεκαετία συνεχούς διεκδίκησης και σκληρών αγώνων, η τελική, όχι μόνο υλική αλλά και ηθική, δικαίωση μας, σε βάρος των οποίων με τρόπο άδικο μεθοδεύτηκε το να στερηθούν την συνταξιοδοτική παροχή που, μετά από μακρόχρονές θυσίες και στερήσεις, δικαιωματικά θα έπρεπε να λάβουν.

Για οποιαδήποτε νεότερη εξέλιξη θα ενημερωθείτε με νέα ανακοίνωση

Αθήνα 17.10.2019

Η Πενταμελής Επιτροπή